CELEX: E2012J0008
Language: da
Date: 2014-05-12 00:00:00
Title: Domstolens dom af 12. maj 2014 i sag E-8/12 — Schenker North AB, Schenker Privpak AB og Schenker Privpak AS mod EFTA-Tilsynsmyndigheden (Påstand om annullation af EFTA-Tilsynsmyndighedens beslutninger — Aktindsigt — Antagelse til realitetsbehandling)

12.2.2015   
            
            
               DA
            
            
               Den Europæiske Unions Tidende
            
            
               C 49/16
            
         DOMSTOLENS DOM
   af 12. maj 2014
   i sag E-8/12
   Schenker North AB, Schenker Privpak AB og Schenker Privpak AS mod EFTA-Tilsynsmyndigheden
   (Påstand om annullation af EFTA-Tilsynsmyndighedens beslutninger — Aktindsigt — Antagelse til realitetsbehandling)
   (2015/C 49/09)
   I sag E-8/12, Schenker North AB, Schenker Privpak AB og Schenker Privpak AS mod EFTA-Tilsynsmyndigheden, hvor der anmodes om annullation af tre beslutninger truffet af EFTA-Tilsynsmyndigheden som meddelt den 18. maj 2012, den 23. maj 2012, og den 2. juli 2012, hvormed der nægtes indsigt i visse dokumenter i EFTA-Tilsynsmyndighedens sag nr. 34250 (Norway Post/Privpak — vedrørende overtrædelse af konkurrencereglerne) og EFTA-Tilsynsmyndighedens sag nr. 68736 (DB Schenker — vedrørende anmodning om aktindsigt i den ovennævnte konkurrencesag) samt nægtes indsigt i procedurerne for behandling af anmodninger om aktindsigt og forvaltning af sagsakter i henhold til reglerne om aktindsigt (»RAD 2008«), der er fastsat ved EFTA-Tilsynsmyndighedens beslutning nr. 407/08/KOL af 27. juni 2008 (ikke offentliggjort), har Domstolen, sammensat af præsidenten Carl Baudenbacher og dommerne Per Christiansen (refererende dommer) og Páll Hreinsson, afsagt dom den 12. maj 2014.
   Domskonklusionen lyder således:
   
               1.
            
            
               Det fastslås, at der ikke er behov for at træffe afgørelse om påstanden vedrørende EFTA-Tilsynsmyndighedens brev af 9. maj 2012 som meddelt den 18. maj (sag nr. 633455), for så vidt som den vedrører adgang til en fortegnelse over sagsakter i EFTA-Tilsynsmyndighedens sag nr. 34250.
            
         
               2.
            
            
               Påstanden vedrørende EFTA-Tilsynsmyndighedens brev af 9. maj 2012 som meddelt den 18. maj 2012 (sag nr. 633455) afvises, for så vidt som den vedrører adgang til »et brev dateret eller modtaget den 13. juli 2010 fra Norway Post« og »referater af møder mellem EFTA-Tilsynsmyndigheden, herunder dens formand og Norway Post og/eller den norske regering«.
            
         
               3.
            
            
               Påstanden vedrørende EFTA-Tilsynsmyndighedens brev af 22. maj 2012 som meddelt den 23. maj 2012 afvises.
            
         
               4.
            
            
               Det fastslås, at der ikke er behov for at træffe afgørelse om påstanden vedrørende EFTA-Tilsynsmyndighedens brev af 2. juli 2012 som meddelt den 2. juli 2012 (sag nr. 639495), for så vidt som den vedrører EFTA-Tilsynsmyndighedens procedurer for forvaltning af sagsakter eller EFTA-Tilsynsmyndighedens procedurer for behandling af anmodninger om aktindsigt.
            
         
               5.
            
            
               Påstanden vedrørende EFTA-Tilsynsmyndighedens brev af 2. juli 2012 som meddelt den 2. juli 2012 (sag nr. 639495) afvises, for så vidt som den vedrører indsigt i beslutninger truffet af kollegiet, som indeholder den aktuelle bemyndigelse af dens direktører.
            
         
               6.
            
            
               Sagsøgerne tilpligtes at betale sagens omkostninger.